Бранислав Блажић, државни секретар у Министарству заштите животне средине

-Биографски подаци

Бранислав Блажић је рођен у Кикинди 1957. године. Завршио је Медицински факултет Универзитета у Београду, специјалиста опште хирургије.

За собом је оставио троје деце и супругу.

Од 1986. до 1988. године био је начелник Хитне службе у Кикинди. Радио је и као хирург у Општој болници у Кикинди.

У више мандата био је биран за посланика на савезном, републичком и покрајинском нивоу.

Био је посланик у Скупштини СР Југославије у три мандата (1992-1993; 1993-1997; 1997 – 2000), као и посланик у Скупштини Аутономне Покрајине Војводине у два мандата (1996-2000; 2004-2008).

У Народној скупштини Републике Србије био је посланик у шест мандата (2000-2003; 2003-2007; 2007-2008; 2012-2014; 2014-2016; 2016-2017), као и Министар заштите животне средине у Влади Републике Србије - 1998-2000.

Блажић је обављао дужност председника Општине Кикинда од маја 2004. до октобра 2008. године

Био је и председник Одбора за заштиту животне средине Народне скупштине Републике Србије - 2014 – 2017.

Био је и члан Председништва Српске напредне странке.